Abatinejo Marienthal

Monaĥinejo Marienthal (germane Kloster St. Marienthal; latine Monasterium monialium de Valle sanctae Mariae kaj Claustrum Vallis sanctae Mariae) estas cistercia abatejo en Ostritz, Germanujo. Ĝi sen interrompoj aktivas de 1234; ĝia filieca klostro Porta Coeli troviĝas en Předklášteří. De junio 2022 ĝi estas parto de la Kongregacio de Sankta Gertrudo, kune kun konventoj en Panschwitz-Kuckau, Helfta kaj Grevenbroich. Historio Pentofarante la bohemia reĝino Kunhuta Štaufská fondis ĉi lokon kaj donacis la tuton al cisterciaj frokulinoj: ilia laŭforma enmetiĝo al cisterciaj ordenstrukturoj okazis ĉ. ja 1237-a jaro. En 1427 oni devis fuĝi de Marienthal por la daŭro de 30 jaroj al Görlitz, pro marodego de husanoj. Malgraŭ la Reformacio la monaĥinoj sume malhelpis ŝanĝon je sekulara pordama konvento: inter 1517 kaj 1648 tamen tri abatinoj devis abdiki pro konvertemo. En 1683 fajrego malkonstruis ĉion - kaj la baroka novstarigo finiĝas ne antaŭ 1744. Intertempe abatino Klara Mühlwenzel starigis sur monteto okcidente de la klostro kalvarian vojon. Sekularigo de 1801/03 ne okazis pro kontrakta protektado fare de la saksia reĝa dinastio. En 1838 estis fonditaj surloke orfejo kaj lernejo neniigotaj fare de la nazioj cent jarojn poste. Akvego de 1897 detruis la internon de la klostra kirko, kiu post tio ricevis tute novan karakteron laŭ la stilo de la nazaretanoj. En 1901 estis senditaj 18 monaĥinojn al la spirite soifanta moravia Předklášteří por reekigi tie novan ordenan vivon. Dum la Dua Mondmilito la plejmulto de la monaĥineja komplekso estis konfiskita kaj alifunkciigita porinfanhejmen respektive lazereten. Nelonge antaŭ la militofino la abatino Celsa Gutte rifuzis sekvi evakuadan ordonon de SS-anoj savante la tuton kontraŭ eksplodigo. Tial estis eksplodigita nur apuda ponto kondukanta trans Luzacia Niso. Post kiam komencis pola okupado de la transluzacia teritorio laŭ la Pocdama Interkonsento, la monaĥinejo perdis trionon de siaj havaĵoj. En 1949 ekleziaj grund- kaj arbarposedantoj kolektiĝis je la ligo Landes- und Forstgemeinschaft (KiLaFo) kio preventis ŝtatigon de forstoj kaj terenoj fare de la komunismaj GDR-aŭtoritatoj. Tri jarojn poste, ministroprezidanto Otto Grotewohl konfirmis ekskluzivan staton de publika juro pro la senĉesa ekzisto de la ĉi-loka ordena filio kaj pro la fitraktiĝo dum naziisma regado. En 1955 estis malfermita la Jozefa Flegejo por mense handikapitaj virinoj kaj knabinoj. En 1979 Caritas fondis kun la frokulinoj je Schlegel (Zittau) loĝcentron por viraj mensaj handikapuloj nome Pater-Kolbe-Hof. Festo de la 750-a datreveno klostrofondiĝa en 1984 estis nekutime solena por socialisma societo. Dum la 1980-aj jaroj estis dufoje kontraŭleĝa elekto abatinoj de la moravia monaĥinejo de Předklášteří. Tio helpis daŭrigi la ordenan vivon en Moravio, eĉ dum strikta obstrukco fare de la ĉeĥoslovakujaj aŭtoritatoj. Post Turniĝo ekmultis novaj ŝancoj kaj defioj. En 1992 fondiĝis la renkontiĝcentro Internationales Begegnungszentrum St. Marienthal (IBZ) kun la celo de repaĉiĝoj interkultura, interkonfesia kaj interpopola: por tio neutiligata ekonomia ejo estis cedita fare de la abatejo. En 1999 la virinoj de la Jozefa Flegejo transloĝiĝis al Schlegel. En la oktobro 2008 komenciĝis jubilea jaro kun multaj aranĝoj por memori la 775-an datrevenon de la klostra estiĝo. En aŭgusto 2010 (semajnfino 7.8. kaj 8.8.) superakvego ege damaĝis la tutan komplekson kiu nelonge antaŭ tio ĝuis restaŭradon. En 2016 Elisabeth Vaterodt posteulis al Regina Wollmann abatinece. De februaro 2025 estras Petra Articus. Notoj kaj referencoj Eksteraj ligiloj hejmpaĝo renkontiĝcentro IBZ informoj pri la klostrokirka orgeno Notoj